stanford-oval/wikipedia huggingface dataset:
טיידל
היסטוריה

החל מאוגוסט 2024, פזמונאים בארצות הברית יכולים לנהל את קטלוג היצירות שלהם באמצעות הכלים החדשים של טיידל, המאפשרים ניהול תמלוגים.
בעלות

נכון לעכשיו[דרושה הבהרה] טיידל נמצאת בבעלותו של ג'יי זי, ומגוון רחב של אמני מוזיקה אחרים הפורשים ז'אנרים מרובים בתחומם. זהו שירות ההזרמה הראשון בעולם שנמצא בבעלות של אמן. אמנים שונים השתמשו בסיסמה "Turn the tide" ו-"#TIDALforAll" ברשתות החברתיות במהלך יצרת התדמית למסיבת העיתונאים, שם התקיימה השקתו המחודשת של השירות. הרעיון של פלטפורמת הזרמה שנמצאת בבעלות של אמן הוסבר כ"להחזיר את הערך למוזיקה על ידי השקת שירות בבעלות אמנים". במהלך מסיבת העיתונאים שצוינה, הוזמנו לבמה האמנים הבאים כ"הבעלים של טיידל": ג'יי זי עצמו, ביונסה, ריהאנה, קניה וסט, ניקי מינאז', דאפט פאנק, ג'ק וייט, מדונה, ארקייד פייר, אלישה קיז, אשר, כריס מרטין, קלווין האריס, deadmau5, ג'ייסון אלדין (אנ') וג'יי קול. אריק הרוויי מפיצ'פורק ציין על האמנים שמחזיקים בבעלות משותפת של השירות, "אלה הם האחוז האחד של מוזיקת פופ בעולם כרגע, אלה אמנים שלא עונים לחברות תקליטים, לא עונים לתאגידים".
תוכניות מנויים

נכון למרץ 2015, שני מנויי טיידל מפורטים להלן. עם זאת, מחירים משתנים ממדינה למדינה, בהתאם לסטנדרטים בשוקים מקומיים.
| שם | מחיר בחודש | פטור ממודעות | הגבלת זמן האזנה | דחיסת מידע | קילובייט בשנייה | קודק |
| --- | --- | --- | --- | --- | --- | --- |
| Tidal Premium | $9.99 • £9.99 | כן | בלתי מוגבל | מאבדת נתונים | 320 ק"ב\ש או 96 ק"ב\ש (נייד) | AAC |
| Tidal HiFi | 19.99$ • 19.99£ | כן | בלתי מוגבל | ללא אובדן | 1,411 ק"ב\ש | FLAC |
הערות שוליים

↑  Thania Garcia, Music Industry Moves: Tove Lo’s Pretty Swede Records Signs Googly Eyes, Variety, ‏2024-08-27
| שירותי מוזיקה דיגיטליים |
| --- | --- | --- |
| שירותים פעילים | Anghami • אפל מיוזיק • בנדקמפ • ביטפורט • בליפ.קום • בומפליי מיוזיק • CD Baby •‏ דיגיטלי אימפורטד • דיטו מיוזיק • דיג'יי-שופ • הופלה • אייסקאסט • iHeartRadio •‏ חנות האייטונס • ג'מנדו • ג'ונו רקורדס • לייב-365 • LiveXLive (Slacker) •‏ מגנטון • מלון • מיקסקלאוד • מוב • מיוזיק גלו • נימביט • NoiseTrade •‏ ONErpm •‏ פנדורה • פפטארי • קובוז • רדיו.קום • רוק-מיי-ראן •‏ רוקסי • ספינלט • ספוטיפיי • סאונדקלאוד •‏ יאנדקס. מוזיקה • טיידל • אמזון מיוזיק • ‏Last.fm • שזאם • דיזר • יוטיוב מיוזיק • eSound |  |
| שירותים לא פעילים | בלאקברי וורלד • גוגל פליי מיוזיק • גרובשרק • קאזה • רדיו |  |
ז'יגמונד פולק

| --- | --- |

 לידה:  8 בפברואר 1837 ברטיסלאבה, האימפריה האוסטרית 
 פטירה:  13 במאי 1912 (בגיל 75) בודפשט, האימפריה האוסטרו-הונגרית 
 
ארנה פולטנברג, גנרל בצבא, אחד מקדושי ארד, עיתון יום ראשון, 1868. אוֹקְטוֹבֶּר
ז'יגמונד פולק (בהונגרית: Pollák Zsigmond;‏ פוז'ון, 8 בפברואר 1837 – בודפשט, 13 במאי 1912) היה צייר יהודי-הונגרי, חרט עץ, מאייר.
במחצית השנייה של המאה ה-19, איוריו מילאו תפקיד מרכזי בתרבות הציבורית ההונגרית, לאחר מהפכת 1848 בהונגריה המכונה בהונגריה מלחמת העצמאות 1848–1849, הוא עזר לאומה ההונגרית למצוא את עצמה, כלומר להתאושש, באמצעות תמונותיו.
קורות חייו

ז'יגמונד פולק נולד במשפחה יהודית בפוז'ון (כיום ברטיסלאבה בירת סלובקיה). אז למעלה מתשעים אחוזים מתושביה היו הונגרים והעיר הייתה מקום מושבה של האספה הלאומית ההונגרית. פולק למד באקדמיה לאמנויות יפות (וינה), ולאחר מכן הלך לעבוד בפשט, הוא צייר ואייר עבור עיתונים עם תמונות של פשט. מ-1857 הפך לעובד קבוע של השבועון "עיתון יום ראשון" (Vasárnapi Ujság). הוא אייר גם עטיפות לסדרת ספרים של חברת פרנקלין, בשם "ספרייה זולה". בשנת 1889 צייר את הבישוף פרנץ לטהארט ואת מיקלוש ק. פאפ. לעיתים קרובות הוא רק ציין מתחת לאיורים/ציורים "Pollák" או "S. Pollák", או "Pol-lak sc.” איוריו של פולק חבויים במגזינים המאוירים המפורסמים של פשט, ממש כמו יצירותיהם של המשוררים וכותבי הסיפורים הקצרים ההונגרים הפוריים יותר. את אלה הדור הבא ליקט והתפעל מהיבול העשיר.
מאיוריו > עיתון יום ראשון, 1857

Varsányi Sámuel kerti vízművei Pécelen (89. p.)
Zólyom vár (132. p.)
Magyar-Óvár (169. p.)
Nagyvárad (231. 1.)
Tokaj (245. 1.)
Nyíregyháza (433. p.)
Váci székesegyház (445. p.)
Aradi főpiac (465. p.)
A sárosi vár romjai (496. p.)
Az izraeliták új imaháza (545. p.)
מאיוריו > עיתון יום ראשון, 1858

Szegzárd (9. p.)
Bács várromjai (53. p.)
Sztrecsnó vára (112. p.)
Szt. Mihály-hegy (244. p.)
Sümegh képe (257. p.) Társszerzővel
Hajdú-Hadházi egyház (329. p.)
A ljetavai vár (388. p.)
Óvár (400. p.)
Pápai Főiskola ó épülete (448. p.)
Pápai főiskola új épülete (449. p.)
II. Rákóczi Ferenc szülőháza Borsiban (520. p.)
גלריה

ג'רג' פראטר, הארכיבישוף והקרדינל של אסטרגום, לאחר ציור
פרדיננד הראשון (1503–1564)
אסטרגום במאה ה-16,עם הוסרים בחזית
דיוקן ראש הממשלה דז'ה באנפי
לקריאה נוספת

Művészeti lexikon III. (L–Q). Főszerk. Zádor Anna, Genthon István. 3. kiad. Budapest: Akadémiai. 1983. 791. o. (לקסיקון אמנות)
הערות שוליים

↑  Azaz Sigmund Pollák
↑  Kemény Lajos: A Vasárnapi Újság illusztrátorai 1854–1858
| --- | --- |
בקרת זהויות :  ULAN: 500180506  VIAF: 144155096   WorldCat (עם VIAF): 144155096 
קארוי הנברג (1833–1888) לוטננט גנרל הוסר, עיתון יום ראשון, 1881
מוחמד אבן עבד אל-והאב

ערך זה עוסק בתאולוג אסלאמי, מייסד התנועה הווהאבית. אם התכוונתם לזמר ומלחין מצרי, ראו .
| --- | --- |

 לידה:  1703 'Uyayna, ערב הסעודית 
 פטירה:  22 ביוני 1792 (בגיל 89 בערך) א-דרעיה, אמירות א-דרעיה 
 
מֻחַמַּד אבְּן עַבְּד אל-וַהָּאבּ (שם מלא: מֻחַמַּד בְּן עַבְּד אל-וַהָּאבּ בְּן סֻלַיְמַאן א(ל)-תַּמִימִיּ, בערבית: مُحَمَّد بْن عَبْد ٱلْوَهَّاب بْن سُلَيْمَان ٱلتَّمِيمِيّ; 1703 – 20 ביולי 1792) היה תאולוג אסלאמי, מייסד התנועה הווהאבית. הוא הקים את התנועה במטרה "לטהר את האסלאם מן האמונות התפלות שדבקו בו מאז המאה ה-9". אבן עבד אל-והאב היה בעל בריתו של מוחמד אבן סעוד ועזר לו להקים את המדינה הסעודית. בכך נוצרה ברית בין השושלות אשר נמשכת עד היום. צאצאי אבן עבד אל-והאב, משפחת אאל א-שייח', הובילו ומובילים את העולמא השולטים במוסדות הדת בסעודיה.
רקע

אבן עבד אל-והאב נולד ככל הנראה בשנת 1703 לשבט הערבי בנו תמים באל-עוּוַיְינַה, כפר באזור נג'ד בסעודיה. הוא החל ללמוד אסלאם בגיל צעיר, בעיקר עם אביו, עבד אל-והאב. משפחתו הייתה חברה באסכולה החנבלית של המשפט המוסלמי. הוא למד בבצרה (בדרום עיראק) עם מלומדים מוסלמים, הוא העיד על עצמו שביקר בערים הקדושות מכה ואל-מדינה ואף ביצע את מצוות העלייה לרגל ולימוד עם חכמים אסלאמיים שם.
במכה, המופתי החנבלי, אבן הומאידי, החשיב את אבן עבד אל-והאב לתלמיד גרוע, וגם יהיר ומתריס כלפי מוריו, והדבר הדאיג את אביו. כתוצאה מכך, אבן עבד אל-והאב לא סיים את לימודיו, אך לא ידוע האם סולק מבית הספר או שפשוט נשר.
באל-מדינה, למד תחת מוחמד חיאת א-סינדי אותו הכיר דרך מורה שנה קודם לכן. היה זה א-סינדי שלימד את אבן עבד אל-והאב לדחות את ההערצה הפופולרית לקדושים וקבריהם. אף על פי כן, כמעט כל המקורות ההיסטוריים מסכימים כי הרעיונות הרפורמיסטיים שלו גובשו בתקופתו בבצרה. בשנת 1740 הוא חזר לבית שבו גדל והחל לגבש סביבו מעגל של מאמינים, ביניהם השליט המקומי, עות'מאן אבן מועמר. בתמיכתו של אבן מועמר, החל אבן עבד אל-והאב ליישם כמה מהרעיונות שלו לרפורמה. ראשית, בצטטו את תורת האסלאם האוסרת תפילה בקבר, הוא שכנע את אבן מועמר להרוס את קברו של זיד אבן אל-ח'טאב, בן לוויה של מוחמד, אתר שהיה נערץ על ידי המקומיים. שנית, הוא הורה על מוות בסקילה על ניאוף, מנהג שנעשה נפוץ באזור והוא עצמו ארגן את סקילתה של אישה שהודתה בניאוף.
פעולות אלה זכו לתשומת לב של סולימאן אבן מוחמד אבן ע'ורייר משבט בני ח'אלד, העומד בראש נְאוֹת המדבר אל-אחסא וקטיף, שהחזיק השפעה משמעותית בנג'ד. אבן ע'ורייר איים על אבן מועמר שהוא לא יאפשר לו לגבות מס קרקעות תמורת כמה נכסים שהיו בבעלותו של אל-אחסא אם הוא לא יהרוג את אבן עבד אל-והאב. אומנם אבן מועמר סירב לעשות זאת, אך אבן עבד אל-והאב נאלץ בכל זאת לעזוב.
ההסכם עם אבן סעוד

לאחר סילוקו מן אל-עוויינה, אבן עבד אל-והאב הוזמן להתיישב בא-דרעיה השכנה על ידי השליט שלה מוחמד אבן סעוד. עם הגיעו לא-דרעיה, הסכימו מוחמד אבן סעוד ומוחמד אבן עבד אל-והאב כי יחד, הם יחזירו את הערבים אל עקרונות ה"אמת" של האסלאם כפי שהם ראו אותם. ההסכם, שנחתם בשנת 1744 ובעקבותיו נכבש חבל נג'ד, היווה את תחילתה של המדינה הסעודית הראשונה (אמירות א-דרעיה) והמנוע הדתי-אידאולוגי לפעולתה. אמירות זו פעלה עד לשנת 1818 והיוותה את הבסיס לערב הסעודית של היום.
ויקיפדיה האוזבקית

| --- | --- |


 סוג:  אנציקלופדיית אינטרנט חופשית
 הקמה:  21 בדצמבר 2003 
 בעלות:  קרן ויקימדיה 
 שפה:  אוזבקית 
 הרשמה:  לא חובה
 ערכים:  293,463
 https://uz.wikipedia.org/ 
 הסטטיסטיקה של ויקיפדיה האוזבקית
  סטטיסטיקת צפיות של ויקיפדיה האוזבקית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האוזבקית (באוזבקית: Oʻzbekcha Vikipediya) היא הגרסה בשפה האוזבקית של ויקיפדיה, האנציקלופדיה החופשית. היא הושקה בדצמבר 2003. ערכים בשפה האוזבקית נכתבים באלפבית הלטיני. באוגוסט 2012, נוסף לממשק ממיר מכתב לטיני לכתב קרילי, כדי לאפשר למשתמשים לצפות בערכים בשני סוגי הכתב.
ויקיפדיה האוזבקית חסומה באוזבקיסטן נכון לרגע זה. הסיבות לחסימתה לא נחשפו, אך יש המאמינים שהאנציקלופדיה נחסמה על ידי הממשלה האוזבקית בגלל תוכנם של ערכים המבקרים את פעולותיה. החסימה לא קשה לעקיפה: נכון לכרגע, ניתן לגשת לערכים בוויקיפדיה האוזבקית דרך חיבור HTTPS.
על אף שבאוזבקיסטן יש כמעט 9 מיליון אנשים משתמשים באינטרנט, ישנם רק 94 עורכים פעילים בוויקיפדיה האוזבקית (נכון לנובמבר 2017) והערכים בה דלים במקורות. למרות זאת, מתחילת 2012, מספר המשתמשים הפעילים ומספר הערכים האיכותיים עלו בצורה משמעותית. לאחרונה נרשמה גם עלייה במספר הביקורים באנציקלופדיה. בתחילת 2013, ויקיפדיה האוזבקית דורגה במקום הראשון מבין גרסאות אחרות של ויקיפדיה בשפות שונות, מבחינת הצמיחה השנתית בכמות הצפיות לדף. נכון ל-29 בנובמבר 2017, בוויקיפדיה האוזבקית 129,104 ערכים.
היסטוריה

ויקיפדיה האוזבקית הושקה בדצמבר 2003. העריכה הראשונה שנעשתה הייתה בעמוד הראשי של האנציקלופדיה ב-21 בדצמבר 2003. במשך 2004, ויקיפדיה האוזבקית נשארה לא פעילה. בניגוד לכך, בשנת 2005, האנציקלופדיה החלה לגדול באופן הדרגתי.
מתישהו בין סוף ספטמבר לתחילת אוקטובר בשנת 2011, ויקיפדיה האוזבקית נחסמה באוזבקיסטן. למרות החסימה, האנציקלופדיה החלה לגדול בצורה מהירה ב-2012. במהלך אותה השנה, התווסף לאתר בוט שיצר מספר רב של ערכים. בשנת 2013, התווסף בוט נוסף שהוסיף את כל הערכים באנציקלופדיה הלאומית של אוזבקיסטן לוויקיפדיה האוזבקית.
אתר מראה לוויקיפדיה האוזבקית נוצר בשנת 2008 בכתובת wiki.zn.uz. הוא נוצר כדי להקל על התנועה הבינלאומית של משתמשי האינטרנט באוזבקיסטן. למרות זאת, קישור אתר המראה הפסיק את פעילותו ביוני 2012.
היסטוריה > ויקיכנסים

בשנת 2007, הויקיכנס (באוזבקית: Vikimajlis) הראשון של עורכי ויקיפדיה האוזבקית אורגן והתרחש באוניברסיטת טשקנט לטכנולוגיית מידע. בין המשתתפים היו גם כאלה שעדיין לא ערכו בוויקיפדיה.
היסטוריה > ויקיקיץ

בשנת 2008, תחרות ויקיקיץ (באוזבקית: VikiYoz; ל-‏yoz באוזבקית שני פירושים: "קיץ" ו-"לכתוב") אורגנה בעזרת תמיכה כלכלית של אוזיפוקום, סוכנות של ועדת המדינה בענייני תקשורת, מידע וטכנולוגיית הטלקומוניקציה של אוזבקיסטן. המטרה העיקרית של התחרות היא לתרום להרחבתה ופיתוחה של ויקיפדיה האוזבקית. אך למרות זאת, מעט אנשים הראו התעניינות בתחרות הויקיקיץ והתחרות לא זכתה להצלחה גדולה.
היסטוריה > OzodWiki

בפברואר 2014, שירות רדיו אירופה החופשית באוזבקיסטן, המוכר באזור בשם 'Ozodlik radiosi', השיק את פרויקט OzodWiki כדי לתרום לפיתוחה של ויקיפדיה האוזבקית. הפרויקט פורסם באתר התחנה. מגוון רחב של ערכים, כולל ראיונות עם משתמשים פעילים, סיקורים של ערכים קיימים ושיעורים על עריכה בוויקיפדיה פורסמו כחלק מהפרויקט. בנוסף, מילים וביטויים נבחרים שהופיעו בדיווחים שונים של התחנה קושרו לערכים המקבילים להם בוויקיפדיה האוזבקית כדי לעלות את הפופולריות של האתר. הפרויקט היה "רווחי לשני הצדדים, מאפשר למשתמשי Ozodlik לעבור למקורות מידע מורחבים, וגם מעלה את הפופולריות לוויקיפדיה בהבאת קהל ונושאים חדשים. בנוסף, רדיו Ozodlik ממליץ על נושאים חדשים לכתיבה לוויקיפדיה, כאשר התוכן בהם מסתמך כמקור על רדיו Ozodlik".
בתקופה קצרה של זמן פרויקט OzodWiki פרסם שהביא להשפעה חיובית על ויקיפדיה האוזבקית ועלייה בכ-300 אחוזים בכמות הביקורים. על אף שאין זה סביר שכל השינויים האלה שקרו לאחר השקת הפרויקט אירעו כתוצאה ישירה מהפרויקט, מרביתם קרו בעוד הפרויקט היה פעיל. באותה התקופה, בחודש ינואר 2014 (לפני השקת הפרויקט) ביקרו את העמוד הראשי של ויקיפדיה האוזבקית 20,368 פעמים, במרץ של אותה השנה (לאחר השקת הפרויקט) עלה המספר וביקרו את העמוד הראשי 56,274 פעמים. במרץ 2013, ביקרו את העמוד הראשי 20,403 פעמים. באפריל 2014, קרתה עליה משמעותית וכמות הביקורים בעמוד הראשי הגיעה ל-136,592 פעמים.[דרוש מקור] לעומת זאת, באפריל 2013, העמוד הראשי בוקר רק 12,134 פעמים.
בהשוואה לינואר 2014, בפברואר 2014 ויקיפדיה האוזבקית נערכה בתדירות גבוהה יותר. כאשר מספר העריכות הכולל בחודש ינואר היה כ-1,400 עריכות, המספר גדל ל-2,200 עריכות בפברואר. במילים אחרות, המספר הכולל של העריכות בחודש עלה ב-59 אחוזים. בחודש ינואר של אותה השנה נרשמה ירידה ב-32 אחוזים במספר העריכות הכולל בהשוואה לחודש הקודם, מכאן ניתן לראות שהעלייה ב-59 האחוזים בחודש פברואר הייתה משמעותית.
ממוצע הערכים החדשים שנוצרו ביום בחודש ינואר היה רק אחד, מספר זה גדל פי 3 בפברואר. במילים אחרות, 3 ערכים בממוצע נוצרו בכל יום במהלך חודש פברואר. באוקטובר, נובמבר ודצמבר בשנת 2013, ממוצע הערכים החדשים שנוצרו בכל יום היה 2.
למרות זאת, בפברואר לא היה כל שינוי משמעותי במספר העורכים החדשים. בהשוואה לחודש הקודם, גם בינואר וגם בפברואר מספר העורכים החדשים שביצעו יותר מעשר עריכות גדל רק בשלושה אנשים: בדצמבר 2013, מספר העורכים הפעילים בוויקיפדיה האוזבקית היה 183; בינואר 2014 — 186; ובפברואר 2014 — 189. בכל זאת, הייתה עדיין גדילה קטנה במספר העורכים החדשים בחודשים מרץ ואפריל. ויקיפדיה האוזבקית צברה עוד 4 עורכים חדשים שביצעו מעל עשר עריכות בחודש מרץ ועוד 6 עורכים בחודש אפריל.
סך הכול, נוצרו 33 ערכים ייחודיים כחלק מהפרויקט. הערך האחרון שנוצר במסגרת פרויקט OzodWiki פורסם בינואר 2016.
אלפבית ושפה

בעוד הערכים בוויקיפדיה האוזבקית נכתבים באלפבית הלטיני, היסטורית השפה האוזבקית השתמשה באלפביתים שונים. לפני 1928, אוזבקית נכתבה באלפבית המבוסס על ערבית על ידי אוכלוסיית יודעי הקרוא וכתוב. בין השנים 1928 ל-1940, היא נכתבה באלפבית לטיני ששונה מהאלפבית הלטיני שבשימוש כיום. משנת 1940, אוזבקית התחילה להיכתב באלפבית קירילי, שנשאר להיות הכתיב הדומיננטי העיקרי עד שנת 1993.
אלפבית לטיני חדש נכנס לשימוש בשפה האוזבקית לאחר שאוזבקיסטן קיבלה עצמאות מברית המועצות. כיום, משתמשים באלפבית הלטיני בספרי הלימודים של בתי הספר והאוניברסיטאות, בחלק מהעיתונים ובכמה מסמכים רשמיים. מאז שנת 2004 מספר אתרים רשמיים עברו לכתיבה באלפבית הלטיני כאשר הם כתבו באוזבקית. למרות זאת, השימוש באלפבית קירילי בעת כתיבה באוזבקית נפוץ מאוד, במיוחד בקרב הציבור האוזבקי המבוגר ובקרב אוזבקים החיים במדינות אחרות.
כיום, בוויקיפדיה האוזבקית קיימת פונקציה הנקראת "vikifikator", המאפשרת להמיר בקלות טקסט קירילי ללטיני בזמן עריכה. באוגוסט 2012, ממיר טקסט מאלפבית לטיני לקירילי התווסף לוויקיפדיה האוזבקית כדי לאפשר למשתמשים לקרוא ערכים בשתי צורות הכתיב השונות.
סטטיסטיקה

מספר הערכים בוויקיפדיה האוזבקית הגיע ל-10,000 ב-5 ביוני 2012. הערך ה-10,000 היה מצפן. חודש לאחר מכן, ב-5 ביולי 2012, מספר הערכים באנציקלופדיה עלה ל-20,000. הערך ה-20,000 היה מטאורולוגיה. ויקיפדיה האוזבקית הגיעה ל-50,000 ערכים ב-8 בנובמבר 2012. הערך ה-50,000 היה משוואה ממעלה שנייה. האנציקלופדיה הגיעה ל-100,000 ערכים ב-20 במרץ 2013. הערך ה-100,000 היה עובד. עלייה משמעותית זו במספר הערכים הייתה בעיקר בעזרתם של בוטים.
נכון ל-29 בנובמבר 2017, בוויקיפדיה האוזבקית 129,104 ערכים, 34,725 משתמשים רשומים שמתוכם 94 משתמשים פעילים ו-8 מפעילי מערכת. מספר העמודים הכולל בוויקיפדיה האוזבקית (כולל דפי שיחה, קטגוריות וכו') הוא 617,030. מספר העריכות הכולל הוא 2,670,846. עומק התוכן של ויקיפדיה האוזבקית, מדד המראה גם על איכות הערכים בוויקיפדיה, הוא 62, לעומת עומק של 253 בוויקיפדיה העברית. ויקיפדיה האוזבקית מדורגת 51 בגודלה מבין כל מיזמי הוויקיפדיה בשפות השונות.
| תאריך | מספר ערכים |
| --- | --- |
15 בינואר 2006: 100
24 במאי 2006: 500
28 במאי 2006: 1000
5 ביוני 2012: 10,000
5 ביולי 2012: 20,000
31 ביולי 2012: 30,000
27 באוגוסט 2012: 40,000
8 בנובמבר 2012: 50,000
29 בנובמבר 2012: 60,000
4 בינואר 2013: 70,000
13 בפברואר 2013: 80,000
10 במרץ 2013: 90,000
20 במרץ 2013: 100,000
צנזורה

ויקיפדיה כולה נחסמה באוזבקיסטן פעמיים לתקופות קצרות של זמן, בשנת 2007 ו-2008. ויקיפדיה האוזבקית נחסמה באוזבקיסטן מתישהו בין סוף ספטמבר לתחילת אוקטובר בשנת 2011, אך החסימה זכתה לחשיפה ועלתה לסדר היום הציבורי רק ב-16 בפברואר 2012, לאחר כתבה בנושא של תחנה מקומית של רדיו אירופה החופשית. משתמשים באוזבקיסטן יכולים בקלות לפתוח ערכי ויקיפדיה בשפות אחרות, רק ערכים בוויקיפדיה האוזבקית נחסמו.
הסיבה לחסימתה של ויקיפדיה האוזבקית לא ידועה. אחת מההשערות היא שהאנציקלופדיה נחסמה מכיוון ממשלת אוזבקיסטן חוששת שחלק מהערכים מבקרים את פעולותיה. שרה קנדזיור, אנתרופולוגית אמריקאית, מאמינה כי הוויקיפדיה האוזבקית נחסמה בצעד של הצגת כוח, זאת כיוון שהממשל האוזבקי רואה את התוכן הנכתב בשפה האוזבקית בתחום השיפוט של הממשלה.
החסימה אינה מאוד נוקשה: נכון לרגע זה, ניתן לגשת לערכים של ויקיפדיה האוזבקית דרך חיבור HTTPS. בעקבות זאת, בשנת 2013 גוגל החלה לקשר לתוצאות חיפוש של ערכים דרך חיבור HTTPS כברירת מחדל.
ויקיפדיה הסלובקית

| --- | --- |


 סוג:  אנציקלופדיית אינטרנט חופשית
 הקמה:  אוקטובר 2003 
 בעלות:  קרן ויקימדיה 
 שפה:  סלובקית 
 הרשמה:  לא חובה
 ערכים:  252,020
 https://sk.wikipedia.org/ 
 הסטטיסטיקה של ויקיפדיה הסלובקית
  סטטיסטיקת צפיות של ויקיפדיה הסלובקית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הסלובקית (סלובקית: Slovenská Wikipédia) היא הגרסה בשפה הסלובקית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הסלובקית נוצרה במקור ב-23 בספטמבר 2003, אך הפכה לפעילה רק בקיץ 2004. נכון לשנת 2017, ויקיפדיה סלובקית היא בין מהדורות ויקיפדיה הגדולות ביותר בקרב השפות הסלאביות, ונכון ל-26 בינואר 2025 ישנם בוויקיפדיה הסלובקית 252,020 ערכים ו-578 משתמשים פעילים.
ביחס לוויקיפדיות אחרות, ויקיפדיה הסלובקית מתאפיינת במספר רב של ערכים קצרים שנוצרו על ידי בוטים, ולא על ידי עורכים אנושיים.
ציוני דרך

23 בספטמבר 2003 - מושקת ויקיפדיה הסלובנית
ספטמבר 2004 - נכתב הערך ה-1,000
ספטמבר 2005 - נכתב הערך ה-15,000
אוגוסט 2006 - נכתב הערך ה-50,000
ינואר 2007 - נכתב הערך ה-60,000
אוגוסט 2008 - נכתב הערך ה-100,000
פברואר 2015 - נכתב הערך ה-200,000
גלריה

סמליל מיוחד לציון חגיגות הגעה ל-200,000 ערכים (פברואר 2015)
הערות שוליים

↑  All Wikipedias ordered by number of articles.
יומן מבוזר

יומן מבוזר (באנגלית: Distributed ledger) נקרא גם ספר חשבונות משותף, הוא מוסכמה על אופן שכפול, שיתוף וסינכרון של נתונים דיגיטליים ממקורות שונים אשר פרושים על פני מספר אתרים גאוגרפיים, מדינות או מוסדות. ליומן זה אין מנהל מרכזי או מערכת אחסון נתונים מרכזית.
באופן כללי, ליישום יומן מבוזר דרושה רשת מחשבים של עמית לעמית (P2P) וכן אלגוריתמים מוסכמים על מנת להבטיח שכפול אמין של היומן בנקודות שונות ברשת.. היישום המוכר ביותר של יומן מבוזר היא מערכת הבלוקצ׳יין, אשר יכולה להיות פרטית או ציבורית. משמעות המילה "בלוקצ׳יין" נשארת שנויה במחלוקת. יש הטוענים כי היא שם נרדף ל״יומן מבוזר״, אחרים [דרושה הבהרה] טוענים כי מבחינה טכנית ההגדרה חלה רק על בלוקצ׳יינס ליניאריים כגון ביטקוין או Litecoin, ולא על מערכות המבוססות אלגוריתמים אחרים כגון Iota Tangle. לפי הגדרה זו, לא כל היומנים המבוזרים חייבים בהכרח להיות כפופים לחוקי הבלוקצ׳יין, ולייצר קונצנזוס מבוזר. בלוקצ׳יין הוא רק סוג אחד של מבנה נתונים מסוג יומן מבוזר. [דרוש מקור][דרושה הבהרה]
יומנים מבוזרים ידועים בעיקר בשימושם כמטבעות מבוזרים, אם כי מבחינה טכנית הם שני דברים שונים בתכליתם. עם זאת, יומן מבוזר צריך כלכלה מבוזרת כדי שלנקודות ברשת תהיה מוטיבציה לפעול. .
שימושים אפשריים אחרים מלבד מטבעות מבוזרים כוללים חוזים חכמים או אחסון קבצים.
יישומים

בנקים משקיעים ביומנים מבוזרים כדי להפחית סיכונים תפעוליים. השימוש העתידי של יומנים מבוזרים, מצופה לכלכל את ״האינטרנט של הדברים״ בכלכלה מתוכנתת.
סוגים

יומנים מבוזרים יכולים להיות מורשים במידה ויש היתר לכל אדם להיות צומת ברשת, או ללא הרשאות אם נדרש אישור על מנת להיות צומת ברשת. ישנם גם סוגים שונים אשר נבדלים באלגוריתם הקונצנזוס (הוכחת עבודה, מערכת הצבעות).
הערות שוליים

1 2  Scardovi, Claudio (2016). Restructuring and Innovation in Banking. Springer. p. 36. ISBN 9783319402048. נבדק ב-21 בנובמבר 2016. {{cite book}}:  (עזרה)
↑  Distributed Ledger Technology (DLT) and blockchain (Report). World Bank. 1 December 2017. Retrieved 17 February 2018.
↑  "The CIO's Guide to Blockchain". Smarter with Gartner. Gartner. 29 ביוני 2016. נבדק ב-4 בדצמבר 2016. {{cite web}}:  (עזרה)
↑  https://blockchainhub.net/blockchains-and-distributed-ledger-technologies-in-general/
| --- | --- |
בקרת זהויות :  GND: 1229475885
ויקיפדיה הסרבית

| --- | --- |


העמוד הראשי של ויקיפדיה הסרבית
 סוג:  אנציקלופדיית אינטרנט חופשית
 הקמה:  16 בפברואר 2003 
 בעלות:  קרן ויקימדיה 
 שפה:  סרבית
 הרשמה:  לא חובה
 ערכים:  701,077
 https://sr.wikipedia.org/ 
 הסטטיסטיקה של ויקיפדיה הסרבית
  סטטיסטיקת צפיות של ויקיפדיה הסרבית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הסרבית היא הגרסה בסרבית של ויקיפדיה. היא הוקמה ב-16 בפברואר 2003, ונכון ל-26 בינואר 2025 ישנם בה 701,077 ערכים ו-2,354 משתמשים פעילים.
נכון ליולי 2019 עמדה ויקיפדיה הסרבית במקום ה-19 במספר הערכים בדירוג העולמי ולראשונה בגודלה בקרב הוויקיפדיות הדרום-סלאביות, כשהבאה אחריה היא ויקיפדיה הסרבו-קרואטית (מקום 26 בדירוג העולמי).
היסטוריה

ויקיפדיה הסרבית נוצרה ב-16 בפברואר 2003 יחד עם ויקיפדיה הקרואטית. הדף הראשי של ויקיפדיה הסרבית מ-22 באפריל 2003 היה תרגום מאנגלית לסרבית על ידי משתמש בלתי מזוהה. משתמש אחר סיים את התרגום ב-24 במאי.
במהלך חודש ספטמבר 2003, הדף הראשי של ויקיפדיה הסרבית היה מוכן, יחד עם כמה ערכים בסיסיים. בגיליון אוקטובר 2003 של מגזין מקומי פורסמה כתבה על ויקיפדיה הסרבית שהוקמה, דבר שהוביל להצטרפות של משתמשים חדשים, חלקם רשומים ואילו חלקם אנונימיים. באותו זמן תורגם ממשק המשתמש לוויקיפדיה הסרבית.
ויקיפדיה הסרבית הגיעה ל-100,000 ערכים ב-20 בנובמבר 2009, ול-200,000 ערכים ב-6 ביולי 2013.
גרסאות

השפה הסרבית משתמשת בשני כתבים, קירילי ולטיני. כאשר ויקיפדיה הסרבית נוסדה, היה בה רק הכתב הקירילי. עם זאת, מאחר ששני סוגי הכתבים נמצאים בשימוש נרחב על ידי דוברי סרבית, החל מאמץ לאפשר שימוש מקביל בשני סוגי הכתב. הניסיון הראשון היה שימוש בבוט, שיבצע תעתיק של כל מאמר, אך לאחר 1,000 תעתוקים של ערכים, הופסקה הפעולה בשל אילוצים טכניים. רעיון זה שימש מאוחר יותר בוויקיפדיה הסינית. לאחר כמה חודשים, המשימה הושלמה וכעת לכל מבקר באתר הסרבי יש את האפשרות לבחור את סוג הכתב בו הוא מעוניין באמצעות כרטיסייה בצד העליון של המאמר.
אף על פי שעדיין ישנן בעיות טכניות קלות, התעתיק הקירילי-לטיני פועל בהצלחה.
הקהילה

מאז ישיבת הפתיחה שנערכה ביום שלישי, 15 בפברואר 2005 של חברי ויקיפדיה הסרבית, עורכים חברי הקהילה כנסים קבועים. נכון לספטמבר 2013, ערכו חברי הקהילה 253 מפגשים, בעיקר בבלגרד.
בשלהי 2005 החלו חברי הקהילה לערוך את המפגשים שלהם במרכז הנוער של בלגרד, אשר סיפק מקום מפגש בחינם. בחלק הראשון של ישיבות אלו, שנערך ביום שבת, 3 בדצמבר 2005, חברי הקהילה הקימו את קרן ויקימדיה הסרבית, שכללה אז את מונטנגרו, שהייתה באיחוד עם סרביה, בשם "ויקימדיה סרביה ומונטנגרו", (Викимедија Србије, Црне Горе).
בעקבות משאל העם שנערך במאי 2006, על היפרדות מונטנגרו מסרביה ופירוק האיחוד, שינה הארגון את שמו ל"ויקימדיה סרביה", (Викимедија Србије). מאוחר יותר באותה שנה, בדצמבר, נפתחה ועידת ויקימדיה אזורית של דרום-מזרח אירופה.
במשך השנים היו עוד שלושה כנסים אזוריים, כולם בחסות ויקימדיה הסרבית.
תוכן

ויקיפדיה הסרבית משתפת פעולה עם הפקולטה למתמטיקה של אוניברסיטת בלגרד, הפקולטה לפיזיקה ולכימיה, והפקולטה לפילולוגיה, כמו גם עם הפקולטה להנדסת חשמל של אוניברסיטת מונטנגרו. הסטודנטים שלומדים בפקולטות אלו, תרמו מדי פעם לוויקיפדיה הסרבית על ידי עריכת המאמרים שלה.
בשל הדמיון בין הסוגים השונים של סרבו-קרואטית, אחת התרומות היא העתקה והתאמת מאמרים משפה אחת של ויקיפדיה אחרת, (סרבית, קרואטית, סרבו-קרואטי ו - בוסנים).
מחלוקת פרצה ב-2006 על כ-10,000 מאמרים על צרפת שנוצרו על ידי בוט. הבעיה הייתה כזו מאמרים הצורך שעתוק, ותהליך זה היה איטי.
במהלך ספטמבר ואוקטובר 2007, נוצרו מאמרים חדשים על יותר מ-4,300 עיירות סרביה ו-1,250 עיירות ב-מונטנגרו.
גלריה

הלוגו של ויקיפדיה הסרבית לציון 100,000 ערכים. (11 באוקטובר 2009).
הסרבי של ויקיפדיה 150K ההנצחה לוגו. (20 בנובמבר 2011) הלוגו של ויקיפדיה הסרבית לציון 150,000 ערכים. (20 בנובמבר 2011).
לקריאה נוספת

לין, אנדרו. מהפכת ויקיפדיה: איך חבורה של חסרי כלום בנתה את האנציקלופדיה הגדולה בעולם. היפריון, ניו יורק. 2009. ISBN 978-1-4013-0371-6